

# JÕELÄHTME VALLAVALITSUS

Vladimir Arhipov Teie: 23.09.2019 nr 7-1.2/4944

Maardu Linnavalitsus Meie: 23.10.2019 7-2/3583-1

linnavalitsus@maardu.ee

**Maardu linna üldplaneeringu ja keskkonnamõju strateegilise hindamise (KSH) aruande eelnõust**

Esitasite kooskõlastamiseks Maardu linna üldplaneeringu ja keskkonnamõju strateegilise hindamise aruande eelnõu vastavalt planeerimisseaduse § 85 lõikele 1.

Planeeritavaks alaks on Maardu linna territoorium. Üldplaneeringu koostamise eesmärk on linna ruumilise arengu põhimõtete ja suundumuste määratlemine. Planeeringuga lahendatakse planeerimisseaduse § 75 toodud ülesanded linna ruumilistest vajadustest lähtuvalt.

Olles tutvunud Maardu linna üldplaneeringu ja KSH materjalidega märgime taas, et planeeringus kajastatud trammitee on planeeritud osaliselt Jõelähtme valla territooriumile. Jõelähtme valla üldplaneeringu koostamisel ja keskkonnamõjude strateegilisel hindamisel ei ole arvestatud nimetatud trammitee kavandamisega ning selle kavandamise võimalikkus ja sobivus Jõelähtme valla territooriumile nõuab täiendavat analüüsimist. Esmase analüüsi tulemusena oleme seisukohal, et planeeritava trammitee alternatiiv B ei ole Jõelähtme valla seisukohalt realiseeritav ega sobiv.

Esitasime oma seisukoha trammitee alternatiiv B kohta ka Maardu linna üldplaneeringu ja KSH avaliku väljapaneku ajal. Teatasite oma 22.05.2019 kirjas nr 7-1.2/1417-8, et võtate eespool toodud seisukoha teadmiseks ning et trassialternatiive uuritakse ja analüüsitakse Tallinna ja Harjumaa kergrööbastranspordi teostatavus- ja tasuvusanalüüsi raames. Tõite välja, Jõelähtme valla seisukoht on edastatud antud analüüsi koostajatele.

Jätame kooskõlastamata Maardu üldplaneeringu osas, mis näeb ette kavandatava trammitee alternatiiv B jätkumist Jõelähtme valla haldusterritooriumil. Muus osas vastuväited üldplaneeringu lahendusele puuduvad.

Lugupidamisega

*(allkirjastatud digitaalselt)*

Andrus Umboja

Vallavanem

Jekaterina Jelizaveta Sibul Jekaterina.sibul@joelahtme.ee 6054851